Harald Kristian Thoresen

Harald Kristian Thoresen (født 6. mai 1890 i Kristiansund, død 15. mai 1959 i Ålesund) «Dødsfall». Side 11, VG 19. mai 1959 var en norsk fagforeningsleder og politiker. Han var ordfører i Ålesund i to perioder, først i 1934 og dernest fra 1946 til 1947.Harald Kristian Thoresen - historier.no

Han kom i unge år til Ålesund som blikkenslagersvenn og ble medlem av Arbeiderpartiet i 1907 og fagorganisert i 1909. Han var formann i Ålesund jern- og metallarbeiderforening fra 1916 til 1919, og ble senere leder for Bygningsarbeiderforeningen i byen og for samorganisasjonen. Han var også medlem av landsstyret i Bygningsarbeiderforbundet og satt i Arbeidernes Faglige Landsorganisasjons representantskap.

Fra 1919 til 1923 var han formann i Ålesund Årbeiderparti. Ved partisplittelsen i 1923 fulgte han fløyen som støttet Kominterns linje og ble med i Norges Kommunistiske Parti (NKP). I 1928 meldte han seg ut av NKP og inn i Arbeiderpartiet igjen.«Thoresen, Harald Kristian», Arbeidernes Leksikon, bind VI, Oslo 1936

Thoresen ble for første gang valgt inn i bystyret i 1920 og satt deretter i Ålesund bystyre og i ulike kommunale verv i om lag 30 år og i formannskapet nesten like lenge. I 1934 ble valgt til ordfører. Etter krigen var han igjen ordfører fra 1946 til 1947.

I 1927 startet han  eget blikkenslagerfirma som han drev til 1946 da han ble ansatt som forretningsfører i Ålesund boligbyggelag.

 Referanser 

Kategori:Lokalpolitikere fra NKP
Kategori:Lokalpolitikere fra Ap
Kategori:Ordførere i Ålesund
Kategori:Ap-politikere i Møre og Romsdal
Kategori:Personer fra Kristiansund kommune
Kategori:Fødsler i 1890
Kategori:Dødsfall i 1959